Na temelju članka 48. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17) te članaka 14. i 45. Statuta Općine Antunovac („Službeni glasnik Općine Antunovac“ broj 2/13, 3/18 ,7/19, 3/20, 2/21 i 7/21), Općinski načelnik Općine Antunovac dana 06. lipnja 2022. godine, objavljuje

**JAVNI POZIV**

**za podnošenje prijedloga za**

**dodjelu Plakete Općine Antunovac**

Članak 1.

 Objavljuje se javni poziv za dodjelu Plakete Općine Antunovac u 2022. godini.

 Plaketa Općine Antunovac dodjeljuje se domaćoj ili stranoj fizičkoj ili pravnoj osobi za postignuti uspjeh, doprinos promidžbi i ugledu Općine Antunovac.

 Plaketa se dodjeljuje za iznimna postignuća i doprinos od osobitog značenja za razvitak i ugled Općine Antunovac iz područja:

1. društvenih djelatnosti,
2. gospodarstva,
3. obrazovanja,
4. znanosti,
5. kulture,
6. zdravstva i socijalne skrbi,
7. tjelesne kulture,
8. i drugih javnih djelatnosti.

Članak 2.

 Pravo podnošenja prijedloga imaju:

* **mještani Općine Antunovac,**
* **pravne osobe sa sjedištem na području Općine Antunovac,**
* **vijećnici Općinskog vijeća Općine Antunovac,**
* **Općinski načelnik Općine Antunovac.**

**Članak 3.**

 Prijedlog se podnosi u **pisanom obliku** i obvezno sadrži sljedeće podatke:

1. ime i prezime odnosno naziv podnositelja prijedloga,
2. prebivalište ili sjedište podnositelja prijedloga,
3. osobno ime ili naziv pravne osobe na koju se prijedlog odnosi uz navođenje osnovnih podataka o osobi (kratak životopis),
4. iscrpno obrazloženje prijedloga odnosno postignuća i doprinosa radi kojih se predlaže dodjela Plakete Općine Antunovac,
5. odgovarajuću dokumentaciju ako je moguće (objavljene radove, analize, prikaze, kritike i ocjene, natjecateljske rezultate i sl.) kojom se potvrđuju navodi iz prijedloga,
6. prijedlog mora biti potpisan, a ukoliko je predlagatelj pravna osoba prijedlog mora biti potpisan od strane ovlaštene osobe predlagatelja i ovjeren pečatom.

**Članak 4.**

 Nepotpuni i nepravovremeni prijedlozi neće se uzeti u razmatranje.

**Članak 5.**

 Vrednovanje podnesenih prijedloga provodi Povjerenstvo za izbor i imenovanja.

 Povjerenstvo za izbor i imenovanja podnosi Prijedlog odluke Općinskom vijeću Općine Antunovac.

 Odluku o dodjeli Plakete Općine Antunovac donosi Općinsko vijeće Općine Antunovac na temelju prikupljenih prijedloga.

**Članak 6.**

 Prijedlozi za dodjelu Plakete Općine Antunovac s obrazloženjem i potrebnom dokumentacijom dostavljaju se osobno ili poštom na adresu **Općina Antunovac, B. Radića 4, 31216 Antunovac,** s naznakom **“Za** **dodjelu** **Plakete Općine Antunovac”**.

 Prijedlozi na navedenu adresu moraju biti dostavljeni u roku 30 dana od dana objave.

**Članak 7.**

 Prijedlozi se podnose na obrascu za podnošenje prijedloga za Plakete Općine Antunovac za 2022. godinu, koji je objavljen na [www.opcina-antunovac.hr](http://www.opcina-antunovac.hr)

**Članak 8.**

 Ostale informacije u vezi javnog poziva mogu se dobiti u Jedinstvenom upravnom odjelu Općine Antunovac, putem telefona broj 031 278 022, te putem elektroničke pošte na adresi opcina-antunovac@os.t-com.hr.

KLASA: 061-01/22-01/22

UR.BROJ: 2158-8-01-22-1

U Antunovcu, 06. lipnja 2022. godine

OPĆINSKI NAČELNIK

Davor Tubanjski, bacc. ing. agr.